《舟中雪》
宋代·释元肇

扁舟泊晚橹咿哑，飘洒随风整复斜。照夜初疑篷背月，隔溪遥复树头花。

村深浦远人迷路，苇折荷倾雁著沙。渔父披蓑归去后，带烟茅屋两三家。

作者简介：释元肇（一一八九～？）（生年据本集卷上《寄赵东阁》“与君生己酉”及卷下《丁巳生朝》年六十九推定），字圣徒（日刻本本集署名），号淮海，通州静海（今江苏南通）人，俗姓潘。年十九薙染受具。参浙翁于径山，命为掌记。出世通之光孝，历住吴城双塔、金陵清凉、天台万年、苏之万寿、永嘉江心、杭之净慈、灵隐等寺，圆寂于径山。有《淮海挐音》二卷。